
ΠΕΡΙΕΧΟΜΕΝΑ 


Επειδή βλέπουμε πως διάφοροι 
έχουν αρχίσει να διεκδικούν πολε¬ 
μικές αποζημιώσεις, τους λέμε ότι 
υπάρχει ένας ζουμερός οφειλέτης 
πολύ κοντύτερα από το Βερολίνο: 

Η Εθνική Τράπεζα της Ελλάδος! 
Σελ.4 


Και ψάχναμε τόσο καιρό να βρούμε τι 
μας φταίει και δε το βρίσκαμε. Κι 
αφού δεν το βρήκαμε εμείς ήρθαν και 
μας το φόρεσαν καπέλο: φταίνε -λέει 
το παραμύθι- οι μετανάστες της νομι¬ 
κής. Σελ.2 


Ο κυρ-Μήτσος και άλλα περίεργα 
"άτομα" στο βασίλειο της εργασίας 

Μισθοί κομμένοι, ωράριο κατά 
βούληση και τα ένσημα άφαντα. Κι 
όμως ακόμα και τώρα, που τα αποτε¬ 
λέσματα της κρίσης γίνονται όλο και 
πιο ορατά σε όλο και περισσότερους 
τομείς, εφιάλτη ζει μόνο όποιος μέχρι 
σήμερα κοιμόταν. Σελ.3 



...Ο εργοδότης που δεν κολλάει ένσημα 
δεν είναι άτομο: είναι η προσωποποι- 
ημένη απόληξη ενός απρόσωπου, συλ¬ 
λογικού, βίαιου μηχανισμού* που μορ- 
φοποιεί όλη τη γκάμα των ταξικών συμ¬ 
φερόντων (ξεκινώντας απ' το τελευταίο 
μικροαφεντικό και τελειώνοντας στο 
ελληνικό κράτος) σε στάση επίθεσης 
εναντίων μας... 

απόσπασμα από την αψίσα που κολλήσαμε 
στο κέντρο και σε γειτονιές της Αθήνας το 
Δεκέμβρη του 2010 




ΚΑΤΑΝΑΛΩΝΟΥΜΕ 
ΠΕΡΙΣΣΟΤΕΡΑ ΑΠ'ΟΣΑ 
ΠΑΡΑΓΟΥΜΕ; 

- Συγγνώμη αφεντικούλι! 


Μ άλλιασε η γλώσσα 
τους να μας λένε 
ότι η κρίση έχει 
προέλθει από κάποιου 
είδους «όργιο σπατάλης» 
του παρελθόντος! Ξεράθη¬ 
κε το σάλιο τους να απαριθ¬ 
μούν σκάνδαλα και σκαν- 
δαλάκια και να μας τσα¬ 
ντίζουν με ατιμώρητους 
μιζαδόρους. Πάνω απ' όλα 
όμως, κόλλησαν οι τηλεο¬ 
ράσεις επαναλαμβάνοντας 
το γνωστό ρεφραίν: «Κατα¬ 
ναλώνουμε περισσότερα 
απ'όσα παράγουμε». Ωραίο 
είναι αυτό το σλόγκαν, 
λακωνικό και κάπως... επι- 
ςπημονικό, τουλάχιστον για 
όσους βλέπουν τις ομι¬ 
λούσες κεφαλές στα παρά¬ 
θυρα και νομίζουν πως βλέ¬ 
πουν τίποτα σοφούς. 
Κυρίως όμως, νομίζουμε 
πως αυτός ο κωδικός που 
λέγεται και ξαναλέγεται σαν 


ξόρκι για το ξεμάτιασμα, 
είναι επιτυχημένος γιατί, 
ενώ είναι ψέμα από τα λίγα, 
διατηρεί και κάποιες σχέ¬ 
σεις με την πραγματικό¬ 
τητα. Για παράδειγμα, 
πράγματι ετούτη η κοι¬ 
νωνία διαθέτει ένα κομμάτι 
που εξ ορισμού κατα¬ 
ναλώνει πολλά περισσότε¬ 
ρα απ' όσα παράγει και 
μάλιστα το προστατεύει 
αυτό το κομμάτι ως κόρη 
οφθαλμού. 

ια τ' αφεντικά λέμε. Και 
όχι με τη γενική έννοια 
των απρόσωπων 
αρχόντων, αλλά για κάθε 
μικρό και μεγάλο αφεντικό 
που πληρώνει για να έχει 
εργάτες. Νομίζει κανείς 
αφελής πως ο πλούτος των 
μικρών και μεγάλων αφε¬ 
ντικών είναι αποτέλεσμα 
της δικής τους προσωπικής 
εργασίας; Όχι δα! Όλα όσα 


μαζεύουν τα αφεντικά είναι 
αποτέλεσμα της εργασίας 
όσων δουλεύουν γι' αυτούς. 
Όλο το σύστημα της 
εργασίας και της αμοιβής 
της είναι κανονισμένο ώστε 
ένα σημαντικό κομμάτι 
αυτής της εργασίας να κλέ¬ 
βεται καθημερινά και να 
κατευθύνεται έπους λογα¬ 
ριασμούς των αφεντικών. 
Τα αφεντικά λοιπόν βάζουν 
στην τσέπη απλήρωτο ένα 
κομμάτι της εργασίας μας, 
άρα το σύνολο των 
αμοιβών είναι εξ ορισμού 
μικρότερο από την αξία της 
συνολικής παραγωγής. 
Αυτό είναι άλλωστε και το 
πραγματικό «έλλειμμα» 
ετούτης της κοινωνίας: Το 
έλλειμμα ανάμεσα σε όσα 
παράγονται και όσα κατα¬ 
ναλώνονται που δημιουρ- 
γείται ακριβώς από το 
γεγονός της κλοπής της 


εργασίας. Η κρίση που ως 
τώρα αποδίδεται σε οτιδή¬ 
ποτε άλλο, έχει τη ρίζα της σε 
αυτό ακριβώς το έλλειμμα, 
άντως είναι με πολ¬ 
λούς τρόπους πε¬ 
τυχημένο αυτό το 
«καταναλώνουμε περισ¬ 
σότερα απ' όσα παρά¬ 
γουμε». Γιατί, εκτός που 
συγκαλύπτει τα πραγματικά 
αίτια της κρίσης, είναι και 
ειδικά σχεδιασμένο για να 
δημιουργεί ενοχές. Ειδικά η 
εκδοχή με κωδικό «πελατει¬ 
ακό κράτος» σύμφωνα με 
την οποία «για όλα φταίνε 
οι δημόσιοι υπάλληλοι που 
έφαγαν όλα τα λεφτά» 
θυμίζει σε ολόκληρη την 
εργατική τάξη το γεγονός 
του πολυετούς της συμ¬ 
βιβασμού με τα αφεντικά, 
θυμίζει γραφεία πολιτευ- 
τών και βύσματα για τον 
στρατό, επισκέψεις στην 

συνέχεια στη σελ.2 

Οι ΜθΙγο ΤοοΙ$ είναι μια αυτό¬ 
νομη πολιτική ομάδα. Σαν αν 
λέμε: Συλλογικότητα - Σκέψη - 
Συζήτηση - Συμφωνία - Αυτό¬ 
νομη (από κόμματα και ΜΜΕ) 
δράση...και άλλα τέτοια σπά¬ 
νια ζώα. 

Στο όνομα βάλαμε τη λέξη 
"εργαλεία" γιατί αυτό είναι 
που ζητάνε να μας στερή¬ 
σουν τα αφεντικά και αυτό 
είναι που πρέπει να ξανακα- 
τακτοΰμε καθημερινά: τα 
διανοητικά και πρακτικά μας 
εργαλεία. 

Επίσης βάλαμε και τη λέξη 
"Μητρόπολη" γιατί είναι η 
καλύτερη λέξη που ξέρουμε 
για να περιγράφουμε το κοι¬ 
νωνικό μας περιβάλλον, αυτό 
το πανηγύρι εμπορεύματος 
όπου οι εργάτες είναι εργάτες 
ακόμα και όταν δεν είναι στη 
δουλειά, ακόμα και όταν είναι 
άνεργοι, ακόμα και όταν είναι 
νοικοκυρές... 


έντυπο υλικό και αφίσες της 
ομάδας θα βρείτε και στο: 

νννννν.πιείΓοίοοΙε.ννοιχΙρί'βςς.εοπΊ 


πολεοδομία για τη νομιμοποίηση 
του αυθαιρέτου, σβησμένες κλή¬ 
σεις, δουλειές που βρέθηκαν μέσω 
φίλων και «φίλων» και πάνω απ'όλα 
ανεκπλήρωτα όνειρα διορισμού. 
Από το 1980 και μετά η ελληνική 
εργατική τάξη δέθηκε με τα κόμμα¬ 
τα και το κράτος της και πίστεψε ότι 
ο ταξικός πόλεμος τελείωσε γιατί... 
όλοι οι αντιμαχόμενοι αργά ή γρή¬ 
γορα θα διοριστούν! Μόνο 
που εκείνος ο συμβιβασμός 
σήμερα σπάει σε χίλια κομ¬ 
μάτια και μάλιστα μονομε- 
ρώς· από τη μεριά του κρά¬ 
τους που έχει αποφασίσει 
πως δεν τον χρειάζεται 
πλέον. Ε, φαίνεται πως η υ- 
πενθύμισή του μπορεί να 
είναι και αιτία ενοχών, κάπως 
σαν τις ενοχές μαμόθρεφτου 
πιτσιρικά που ξάφνου 
βρίσκεται να τον ξυλο¬ 
φορτώνει η μαμά δίχως λόγο 
και αιτία (το δίχως άλλο 
κάποια μαλακία έχω κάνει και 
δεν το κατάλαβα). Αυτές είναι 
οι τύψεις που εγκαλούνται 
όταν τα κακά του «πελατεια¬ 
κού κράτους» επισημαίνο- 
νται και υπογραμμίζονται και μάλι¬ 
στα από τους κατ' εξοχήν ειδικούς: 
τους αγαπημένους πολιτευτές που 
τόσα χρόνια τρέφονταν με τις υστε¬ 
ρόβουλες ψήφους του ποιμνίου 
τους. 

Α λλά οι ενοχές δεν τελειώνουν 
εδώ. Γιατί αυτό το «κατα¬ 
ναλώνουμε περισσότερα απ' 
όσα παράγουμε» θυμίζει και τις 
επισκέψεις στις τράπεζες! Ααα... 
εκείνες οι ωραίες εποχές με τις κάρ¬ 
τες και τα στεγαστικά δάνεια, εκείνο 
το «χαίρετε κύριε διευθυντά τρα- 


πέζης», εκείνο το αξιοπρεπές εκ¬ 
καθαριστικό της εφορίας που ε¬ 
ξασφάλιζε λίγη ακόμη «ποιότητα 
ζωής» με δανεικά τη στιγμή που ο 
μισθός ήδη δεν έφτανε ούτε για 
ζήτω... Η πλάκα είναι ότι στην πραγ¬ 
ματικότητα ετούτο το σύστημα και 
το θεμελιώδες του έλλειμμα μεταξύ 
παραγωγής και κατανάλωσης που 
περιγράψαμε παραπάνω, δεν θα 


"...ολόκληρη η διαδικασία 
του ιδεολογικού βομβαρ¬ 
δισμού του τελευταίου έτους 
είναι ένα υπολογισμένο 
μείγμα δημιουργίας ενοχών 
και στρατιωτικών διεξόδων 
λύτρωσης, κάπως σαν να σε 
εξομολογεί ένα μείγμα τηλε¬ 
παρουσιαστή και στρατιωτι¬ 
κού ιερέα..." 


μπορούσε να υπάρξει δίχως τα 
τεράστια ποσά που δανείστηκε η 
εργατική τάξη από τις τράπεζες. 
Γιατί αυτά τα δανεικά λεφτά χρη¬ 
σίμευαν για να καταναλώνονται όλα 
αυτά που δεν μπορούσαν να κατα¬ 
ναλωθούν αλλιώς, χρησίμευαν άρα 
για να συνεχίσουν τα αφεντικά να 
βάζουν στην τσέπη χρήμα. Αλλά 
που να καταλάβουν οι κουτοπόνη¬ 
ροι δανειζόμενοι. Δεν αντιλαμ¬ 
βάνονταν τα δανεικά σαν αυτό που 
ήταν, δηλαδή αεριτζίδικο κλείσιμο 
του καπιταλιστικού χάσματος 


μεταξύ παραγωγής και κατανάλω¬ 
σης και τρόπο για να μην ζητούν 
τίποτα ενώ στην πραγματικότητα τα 
λεφτά δεν έφταναν ούτε για ζήτω. 
Οι κουτοπόνηροι δανειζόμενοι προ¬ 
τιμούσαν να παριστάνουν τη στρου¬ 
θοκάμηλο που βρήκε κάτω πορ¬ 
τοφόλι. Οπότε τώρα έχουν μετατρα¬ 
πεί σε στρουθοκάμηλο που βρήκε 
κάτω πορτοφόλι, το τσέπωσε, 
έχωσε την κεφάλα στην 
άμμο, αλλά παρόλ' αυτά την 
πιάσανε στα πράσα. Όταν 
λοιπόν οι υπάλληλοι των μμε 
(που, μην εκπλαγείτε τώρα, 
συγχρόνως είναι και υπάλ¬ 
ληλοι των τραπεζών) τούς 
λένε «καταναλώνουμε περισ¬ 
σότερα απ' όσα παράγουμε», 
εκείνοι θυμούνται τη δουλο- 
πρέπεια που τόσα χρόνια 
επεδείκνυαν μπρος στον 
τραπεζικό μηχανισμό. Κι αντί 
να τσαντίζονται κοκκινίζουν. 
Λογικό κι αυτό, γιατί με μια 
πολύ ισχυρή έννοια, ο καθέ¬ 
νας είναι αυτό που νομίζει ότι 
είναι, εν προκειμένω ένας 
μαλάκας και μισός. 

άντως, μ' αυτά και μ' 
αυτά, τα πράγματα 
πάνε ζάχαρη. Για τ' 
αφεντικά λέμε πάλι. Πάνω από ένα 
χρόνο κυριαρχούν στις εξηγήσεις 
της κρίσης, αποδίδουν τις ευθύνες 
σε όποιον συμφέρει και «αποκαθι- 
στούν τη δικαιοσύνη». Η ντόπια 
εργατική τάξη, όχι μόνο δεν κατα¬ 
νοεί τις πραγματικές αιτίες των 
προβλημάτων της, αλλά είναι πρό¬ 
θυμη να υιοθετήσει όποιο τακτικό 
σχέδιο αλληλοεξόντωσης σερβίρε¬ 
ται από τα αφεντικά και τους υπαλ¬ 
λήλους τους. Κοιτάξτε για παράδειγ- 


Π 


Με τους μετανάστες είμαστε μαζί, 

άμεση απέλαση σε μπάτσους και ναζί 


Και ψάχναμε τόσο καιρό να βρούμε τι μας φταίει και δε το βρίσκαμε. Κι αφού 
δεν το βρήκαμε εμείς ήρθαν και μας το φόρεσαν καπέλο: φταίνε -λέει το πα¬ 
ραμύθι- οι μετανάστες της νομικής. 

Και σε τι φταίνε ρε παιδιά; 

Μήπως επειδή εμποδίζουν τους φοιτητούληδες να μορφώνονται, να γίνονται 
δικαστές και να μας ρίχνουν μετά τις φυλακές κουνώντας μας δασκαλίστικα το 
δάχτυλο; Μήπως επειδή κάνουν «το έγκλημα» να ζητάνε χαρτιά; Μήπως επει¬ 
δή διεκδικούν το δικαίωμα να μην τους κυνηγάνε οι μπάτσοι «μόνο και μόνο 
επειδή είναι παράνομοι»; Μήπως επειδή τολμούν να μιλάνε για χαμηλά μερο¬ 
κάματα; Μήπως επειδή θέλουν να τους κολλάνε ένσημα; Μήπως επειδή τα 
'χουν πάρει με τους έλληνες ρατσιστές; 

Και γιατί τόση χολή εναντίον τους; 

Οι μετανάστες κονομάνε σε βάρος μας; Οι μετανάστες μας ζητάνε το νοίκι; Οι 
μετανάστες μας κόβουν τους μισθούς; Οι μετανάστες διαλύουν τις συγκοι¬ 
νωνίες; Οι μετανάστες βουλιάζουν το ΙΚΑ; Οι μετανάστες εξαφανίζουν τις 
συντάξεις; Οι μετανάστες κανονίζουν ποιος θα απολύεται και ποιος θα δου¬ 
λεύει; Οι μετανάστες μας κάνουν τη ζωή πατίνι; Οι μετανάστες φταίνε για τα 


δικά μας χάλια; 

Μήπως όμως ο οχετός εναντίον των μεταναστών κρύβει στο βάθος - βάθος 
του έναν αντεστραμμένο θαυμασμό; Ένα επίμονο κέντρισμα που όλοι το 
νιώθουν, αλλά κανείς δεν το παραδέχεται; Γιατί κακά τα ψέματα οι μετανάστες 
της νομικής έκαναν κάτι που ήθελε κότσια. Αντί να κλαψουρίσουν για την 
κακιά τη μοίρα και το κακό το ριζικό, ύψωσαν τη φωνή τους, σήκωσαν τη 
γροθιά τους, κοίταξαν στα μάτια τα αφεντικά και τους μπάτσους τους και 
μίλησαν για το δίκιο τους. Με λίγα λόγια έκαναν αυτό που εδώ και χρόνια οι 
έλληνες εργάτες απέφευγαν όπως ο διάολος το λιβάνι: κατάλαβαν τι 
τους φταίει και πάλεψαν εναντίον του. 

Ε, είναι μετά να μη τους πιάνουν όλους οι ζήλιες τους; 

Κι άλλοι λόγοι για να ζηλεύουμε: οι αιγύπτιοι, οι τυνήσιοι και οι αλγερίνοι 
εργάτες εκτός που τα έκαναν όλα λαμπόγυαλο στις χώρες τους, εκτός που τα 
βαλαν με την αστυνομία και τη στρατιωτική δικτατορία που κάνει κουμάντο, 
εκτός που είχαν εκατοντάδες νεκρούς, κατάφεραν και κάτι άλλο: απέδειξαν 
ότι για να κερδίσεις δεν αρκεί να μυξοκλαίς - πρέπει και να παλεύεις.... 

μα πόσο πρόθυμοι είναι όλοι 
να εστιάσουν σε όλα τα άλλα 
ζητήματα που τους δείχνει το 
μεγάλο δάχτυλο: Οι μετανά¬ 
στες εργάτες που βρωμίζουν 
το δρόμο! Η εγκληματικό¬ 
τητα! Η τιμωρία των μιζαδό¬ 
ρων! Το νοικοκύρεμα! Η 
αστυνόμευση! Η κακιά τρόι¬ 
κα που δεν αφήνει το κράτος 
να μας κάνει γούτσου 
γούτσου όπως παλιά! Το 
Αιγαίο που έχει πετρέλαια 
αλλά τα φυλάνε οι παλιό- 
τουρκοι και δεν μας τα 
δίνουν! 


πως παρατηρούμε 
I 1 κοιτάζοντας αυτή τη 

σειρά, τα νέα μας 
προβλήματα και οι λύσεις 
τους δεν είναι άσχετα μεταξύ 
τους. Αντιθέτως, ολόκληρη η 
διαδικασία του ιδεολογικού 
βομβαρδισμού του τελευ¬ 
ταίου έτους είναι ένα υπολο¬ 
γισμένο μείγμα δημιουργίας 
ενοχών και στρατιωτικών 
διεξόδων λύτρωσης, κάπως 
σαν να σε εξομολογεί ένα 
μείγμα τηλεπαρουσιαστή και 
στρατιωτικού ιερέα. Και όλο 
μαζί το πακέτο διαγράφει 
ένα δρόμο προς την εθνική 
ενότητα, προς την ανακά¬ 
λυψη ενός νέου «εμείς» μετά 
το «εμείς» των συμβιβασμών 
της μεταπολίτευσης που 
χρειάστηκε λίγο παραπάνω 
από ένα χρόνο για να γίνει 
συντρίμμια. Οπωσδήποτε, 
αυτό το καινούριο «εμείς» θα 
έχει ορισμένα κοινά με το 
παλιό πρώτο πληθυντικό, 
συγκεκριμένα τη συστράτευ- 


ση εργατών και αφεντικών. 
Μόνο που τώρα αυτή η 
συστράτευση θα κοιτάζει σε 
μεγάλους στόχους και θα 
είναι εμπλουτισμένη με και¬ 
νούριο στάφ: μια καλή δόση 
μπάτσων, τίποτα εθνικά 
δίκαια, καλή ποσότητα δια¬ 
κρατικού ανταγωνισμού, 
επιστημονικά στρατόπεδα 
συγκέντρωσης (κατ' αρχήν 
για τους «παράνομους» μετα¬ 
νάστες)... Με λίγα λόγια εκείνο 
που διαγράφεται για το μέλ¬ 
λον είναι η πορεία προς τον 
ολοκληρωτισμό. Και τι περιμέ- 
νατε; Λουλουδάκια; 

Η πρώτη αφίσα που 
κυκλοφορήσαμε ένα 
χρόνο πριν, είχε τίτλο 
«Βρε κάτι μούτρα που κά¬ 
νουμε». Και τελείωνε έτσι: «Οι 
έλληνες εργάτες, μια φορά κι 
έναν καιρό επέλεξαν να που¬ 
λήσουν τη συνείδησή τους 
στα κωλόμπαρα και τα 
χρηματιστήρια. Κι η έλλειψη 
συνείδησης, για την εργατική 
τάξη είναι γραμμάτιο που 
πληρώνεται μια ζωή! Όσο για 
τα επόμενα επεισόδια το 
βέβαιο είναι ένα: Αν 
συνεχίσουμε έτσι, αν επιμέ¬ 
νουμε να μην ανακαλύπτου¬ 
με τους συλλογικούς τρό¬ 
πους να καταλάβουμε τι 
φταίει και να το χτυπή¬ 
σουμε... Ε, του χρόνου να 
δείτε μούτρα!!!». 

Ε κείνο το «του χρόνου» 
κατέφτασε αμείλικτο. Και 
το τι μούτρα κάνουμε 
αδερφάκι μου δε λέγεται! 

ΑΙΐαη, Ιταλία, μέσα του 70' 

γιατί κάποιες ιδεολογίες που "σπρώχνουν" τα αφεντικά είναι 
τόσο πετυχημένες που δεν τις ξεχνάνε εύκολα... αλλά αυτό 
ισχύει και για μας, έτσι; 


γ^σοι τον τελευταίο καιρό είναι σε «ανα- 
ν^ζήτηση εργασίας» γνωρίζουν από 
πρώτο χέρι ότι η κατάσταση είναι πραγματι¬ 
κά δύσκολη. Μισθοί κομμένοι, ωράριο κατά 
βούληση και τα ένσημα άφαντα. Κι όμως 
ακόμα και τώρα, που τα αποτελέσματα της 
κρίσης γίνονται όλο και πιο ορατά σε όλο και 
περισσότερους τομείς, εφιάλτη ζει μόνο 
όποιος μέχρι σήμερα κοιμόταν. Γιατί όλα 
αυτά που συμβαίνουν, μεταξύ αυτών και η 
μαύρη εργασία, έχουν τις ρίζες τους στο χτες. 
Τότε, δηλαδή, που ένα μεγάλο κομμάτι της 
εργατικής τάξης έβλεπε τον εαυτό του προ¬ 
σωρινά ως εργάτη και τις περισσότερες 
φορές αδιαφορούσε για το αν θα παίρνει 
ένσημα· που δεν του έμπαινε κανένα θέμα να 
διεκδικήσει τίποτα και που βασίλευε η λογι¬ 
κή «τα ένσημα στο χέρι» ή το «σήμερα δου¬ 
λεύω αύριο φεύγω, πού να ζητάω ένσημα 
τώρα»· που το μόνο που έβλεπε στην ασ¬ 
φάλιση ήταν το μακρινό μέλλον μιας σύντα¬ 
ξης, λες και κανένας δεν θα πάθαινε τίπο- 


συνεπώς ούτε σταματά στα ένσημα που δεν 
κολλιούνται. Ίσως απλά να αποτελεί την 
υλική έκφραση του συσχετισμού δυνάμεων 
ανάμεσα στους εργάτες συνολικά σαν τάξη 
και τα αφεντικά επίσης συνολικά σαν τάξη. Η 
ταξική ήττα έχει φτάσει, άλλωστε, σε τέτοιο 
σημείο που να θεωρούμε ό,τι συμβαίνει 
γύρω μας αναπόφευκτο. Και κάπως έτσι, 
δυσκολευόμαστε να δούμε την ήττα αυτή σε 
κάθε δουλειά στην οποία ατομική δια¬ 
πραγμάτευση σημαίνει διαπραγμάτευση 
με τους όρους του αφεντικού- την ήττα σε 
κάθε δουλειά που οι εργάτες δεν είναι ορ¬ 
γανωμένοι συλλογικά στο σύνολό τους, ώστε 
να διαπραγματεύονται δυναμικά στο σύνολό 
τους. Γιατί εκείνη τη στιγμή μπορεί να 
νομίζεις ότι είσαι ένα άτομο απέναντι σε ένα 
άλλο άτομο, και οι δύο τυπικά ίσοι στην 
αγορά εργασίας, αλλά στην ουσία είσαι ένα 
άτομο μπροστά σε μια τάξη· εκείνη των 
αφεντικών. Των αφεντικών, που με κάθε 
μικρή ή μεγάλη αφορμή απαιτούν υποχωρή¬ 


[ Ο κυρ-Μήτσος και άλλα “I 
περίεργα "άτομα" στο I 
βασίλειο της εργασίας Λ 


τα και ποτέ σαν να ζούσε σε ένα αιώνιο 
παρόν. Αλλά και τότε που πολλοί πίστεψαν 
ότι θα γίνουν (και πολλοί έγιναν) αφεντικά εν 
μια νυκτί πατώντας πάνω στη φθηνή και 
μαύρη εργασία των μεταναστών. Μια βία, 
την οποία πολλοί εκμεταλλεύθηκαν και 
ακόμα περισσότεροι την ανέχτηκαν. Γιατί 
ποιος μπορεί να ξεχάσει πως όταν για είκοσι 
χρόνια οι μετανάστες δούλευαν ανασφάλι¬ 
στοι σε καθεστώς παρανομίας, οι ντόπιοι 
εργάτες έβλεπαν την επίθεση κατά των μετα¬ 
ναστών ως κάτι που αφορούσε τις ζωές 
κάποιων άλλων κι όχι ως κάτι που αφορούσε 
και το δικό τους μέλλον; Εκείνη την εποχή, 
βέβαια, κανείς δεν σκεφτόταν πως δεν θα 
αργούσε η ώρα που και οι ντόπιοι εργαζόμε¬ 
νοι θα ξέχναγαν τι πάει να πει ένσημο. 


σεις· απαιτούν να κάνουμε όλοι μαζί λίγη 
υπομονή για «να βγούμε από την κρίση». 
Απαιτούν, με άλλα λόγια, να μην έχουμε 
πρόβλημα, να δουλεύουμε μαύροι και ανα¬ 
σφάλιστοι γιατί «οι καιροί είναι δύσκολοι»· να 
μην ερμηνεύουμε την επίθεση που δεχόμα¬ 
στε ως συλλογική ταξική εμπειρία, αλλά ως 
ξεχωριστές, ατομικές εμπειρίες. Και πώς, 
άλλωστε, να δούμε ότι απέναντι μας έχουμε 
μια ολόκληρη τάξη, όταν αντιλαμβανόμα¬ 
στε καταστάσεις σαν τις παραπάνω ως κάτι 
που συμβαίνει στον καθένα ατομικά και δεν 
τις παραδεχόμαστε στην ολότητά τους, όταν 
δικαιολογούμε το κάθε μεμονωμένο αφε¬ 
ντικό πιστεύοντας ότι έχει κι αυτό «βάσανα» 
και «δεν βγαίνει» ή ότι «θέλει να βάλει 
ένσημα, αλλά δεν μπορεί»; 


Αυτές οι συμπεριφορές μα και πολλές περισ¬ 
σότερες είναι που έστρωσαν το δρόμο για 
όσα ζούμε τώρα και όσα θα έλθουν αργότε¬ 
ρα. Η μαύρη εργασία που γίνεται πλέον 
κανόνας και συστατικό στοιχείο της καπιτα¬ 
λιστικής αναδιάρθρωσης έχει περάσει προ 
πολλού και τα σύνορα της ντόπιας εργατικής 
τάξης. Αυτό που βλέπουμε να συμβαίνει, 
μεταξύ των άλλων, είναι η επισφράγιση 
καταστάσεων που ήδη ίσχυαν σε μεγάλη 
έκταση στην αγορά εργασίας. Γιατί ναι, 
όντως, υπάρχουν νόμοι που λένε ότι π.χ η 
μαύρη εργασία είναι παράνομη, αλλά ουσια¬ 
στικά λίγα είναι τα αφεντικά που βάζουν 
ένσημα. Ο Νόμος λέει «μισθοί», αλλά σχεδόν 
παντού μισθός είναι ό,τι καταφέρει να συνεν- 
νοηθεί ο καθένας από μόνος του. Δεν είναι 
λογικό άλμα, επομένως, να ισχυριστούμε ότι 
αν δεν μπαίνει ούτε ένα ένσημο σε κάποια 
φάση και οι νόμοι θα αλλάξουν. 

Ωστόσο, η διαδικασία υποτίμησης της ερ¬ 
γατικής μας δύναμης, ούτε αρχίζει και 


Σε αντίθεση, βέβαια, με τις δικές μας σκο¬ 
τούρες, τα αφεντικά δείχνουν να έχουν 
πλήρη αντίληψη της θέσης τους και της τω¬ 
ρινής τους υπεροχής. Ακόμα, λοιπόν, κι αν 
υπήρξε ποτέ (λέμε τώρα...) ο μύθος του 
καλού αφεντικού, του τύπου που «ξηγιέται 
καλά», αυτός τώρα έχει πεθάνει γιατί ο 
εργοδότης που δεν κολλάει ένσημα δεν είναι 
άτομο (ακόμα κι αν πρόκειται για τον κάθε 
κυρ-Μήτσο). Είναι, αντίθετα, ο «άξιος εκπρό¬ 
σωπος» της τάξης των αφεντικών που ερ¬ 
γάζεται μεθοδευμένα και εντατικά ενάντιά 
μας και που έχει πολύ υλικά συμφέροντα. 
Συμφέροντα που γίνονται πολιτική και καθο¬ 
ρίζουν με τη σειρά τους τις εργασιακές σχέ¬ 
σεις. Και για όλα αυτά δεν φταίνε ούτε οι 
ξένοι εργάτες που και καλά ρίχνουν τα μερο¬ 
κάματα, ούτε η κακιά η μοίρα και το κακό το 
ριζικό. Φταίει που έχουμε γίνει τόσο 
ακίνδυνοι ως εργάτες. Φταίει που είμαστε 
κομματιασμένοι κι έχουμε ξεχάσει να σχε¬ 
διάζουμε σαν τάξη, αυτόνομα, τη συνολι¬ 
κή ανατίμηση των ζωών μας. 

Είναι ιδέα μας, ή διάφοροι 
έχουν αρχίσει να διεκδικούν 


ΠΟΛΕΜΙΚΕΣ 

ΑΠΟΖΗΜΙΩΣΕΙΣ; 



Γιατί, αν είναι έτσι, υπάρχει ένας ζουμερός οφειλέτης 
πολύ πιο κοντά απ ό,τι το Βερολίνο: 


Η ΕΘΝΙΚΗ ΤΡΑΠΕΖΑ!!! 

(της Ελλάδος) 


Εκλεκτά στελέχη της δικτατορίας του 
Μεταξά είχαν στενές σχέσεις με την 
Εθνική Τράπεζα: ο υπουργός οικονομι¬ 
κών κύριος Ζαβιτσιάνος, ο υπουργός 
προνοίας και για λίγο πρωθυπουργός 
κύριος Κορυζής, ο υπερυπουργός κύ¬ 
ριο Διάκος και δεν χωράνε άλλοι ειδάλ- 
λως θα βάζαμε. Θα έλεγε κανείς πως η 
Εθνική Τράπεζα της Ελλάδος αποτέλε- 
σε έναν εξαίρετο (για να μην πούμε 
τον βασικό) σπόνσορα της εν λόγω 
φασιστικής δικτατορίας. 

Επίσης, κατά τη διάρκεια του λιμού του 
πρώτου χρόνου της γερμανικής κατο¬ 
χής, και ενώ ούτε εκατό, ούτε διακόσιοι 
όπως στο Δίστομο, αλλά ΕΚΑΤΟ ΧΙ¬ 
ΛΙΑΔΕΣ Αθηναίοι πέθαιναν από την πεί¬ 
να σαν αδέσποτα σκυλιά στους δρό¬ 
μους της πόλης, η Εθνική Τράπεζα της 
Ελλάδας επιδόθηκε μετά μανίας σε αγο¬ 
ραπωλησίες ακινήτων, ιδιοκτησιών και ε¬ 
πιχειρήσεων για ένα κομμάτι ψωμί. Με 
λίγα λόγια η Εθνική Τράπεζα στάθηκε ο 


συλλογικός μαυραγορίτης της περιόδου, 
αν και αυτό δεν φαίνεται στις ταινίες, πι¬ 
θανότατα γιατί ο Αρτέμης Μάτσας δεν 
είχε την κατάλληλη φάτσα για να παίξει 
τον διοικητή της Εθνικής κύριο Ζαβι- 
τσιάνο. 

Εξάλλου, η Εθνική Τράπεζα της Ελλά¬ 
δας ήταν μία από τις λίγες οντότητες 
που κατά την περίοδο της κατοχής α- 
ντιστάθηκαν δημόσια και επιτυχημένα 
σε κρατικά διατάγματα. Συγκεκριμένα, 
τον Οκτώβρη του 1943, η Εθνική Τρά¬ 
πεζα ματαίωσε την διάθεση των πε¬ 
ριουσιακών της στοιχείων (μεγάλο μέ¬ 
ρος των οποίων είχε όπως είδαμε απο¬ 
κτήσει στη μαύρη αγορά) στο χρηματι¬ 
στήριο. Το κατόρθωμα έλαβε χώρα με¬ 
τά από νικηφόρα αντιπαράθεση με τα 
σχέδια των κατοχικών ιθυνόντων που ι¬ 
σχυρίζονταν πως μια τέτοια κίνηση θα 
μείωνε μεν την περιουσία της Εθνικής 
Τράπεζας, θα μείωνε όμως ταυτόχρο¬ 
να και τις τιμές των τροφίμων. 


Μ' αυτά και μ' αυτά, η Εθνική Τράπεζα 
της Ελλάδας, κατά τη διάρκεια της γερ¬ 
μανικής κατοχής διπλάσιασε το συνο¬ 
λικό της ενεργητικό! Δηλαδή διπλά λε¬ 
φτά σε είδος -για να μην τα επηρεάζει 
ο πληθωρισμός! 

Γι' αυτό σας λέμε αγαπητοί διεκδικητές 
των πολεμικών αποζημιώσεων, εσείς 
που δεν ξεχνάτε ποτέ, εσείς που δεν α¬ 
φήνετε τίποτα να πέσει χάμω: Η Εθνική 
Τράπεζα της Ελλάδας χρωστάει πολλά, 
είναι κοντά και πάνω απ' όλα μιλάτε την 
ίδια γλώσσα, οπότε θα έχετε πολύ λιγό- 
τερα προβλήματα συνεννόησης! 


Ιδού η ρόδος ιδού και το πήδημα! 

Ο Ελληνικός λαός απαιτεί δικαιοσύνη! 
Εμπρός για την Εθνική Τράπεζα! 









































